141. ΑΠΟΦΑΣΙΣ ΥΠΟΥΡΓΟΥ ΣΥΓΚΟΙΝΩΝΙΩΝ Αριθ. Φ1/18957/1522 της 22 Μαΐου/17 Ιουν. 1981 (ΦΕΚ Β΄  346) Περί καθορισμού των λεπτομερειών σχετικώς με τον χαρακτηρισμόν ως ανεξαρτήτων μονάδων των οχημάτων αποτελούντων μέρη συνδυασμών φορτηγών οχημάτων Δ.Χ. εφοδιασμένων δι’ ενιαίας αδείας και ανηκόντων εις μεμονωμένους αυτοκινητιστάς. Λαβόντες υπ’ όψιν τας διατάξεις της παρ. 2 του άρθρ. 4 του Νόμ. 1010/1980 «περί ρυθμίσεως θεμάτων τινών διεθνών οδικών μεταφορών», αποφασίζομεν: 1.Τα αποτελούντα συνδυασμούς φορτηγών οχημάτων δημοσίας χρήσεως οχήματα (συρμούς) εφοδιασμένα δι’ ενιαίας αδείας κυκλοφορίας και ανήκοντα εις μεμονωμένους αυτοκινητιστάς, κατά την έννοιαν της περίπτ. γ΄ της παρ. 1 του άρθρ. 1 του Νόμ. 383/1976 «περί διενεργείας εμπορευματικών μεταφορών δια φορτηγών αυτοκινήτων δημοσίας χρήσεως και άλλων τινών διατάξεων», δύνανται να κατατμηθούν εις ανεξάρτητα οχήματα, ήτοι εις ρυμουλκόν και ρυμουλκούμενον. Δια τα ανεξάρτητα ταύτα οχήματα χορηγώνται, κατά τα ισχύοντα νέες άδειες κυκλοφορίας. Εις ρυμουλκόν όχημα δια το οποίο, δια κατατμήσεως εχορηγήθη άδεια κυκλοφορίας ως ανεξάρτητον όχημα κατά τας διατάξεις του προηγουμένου εδαφίου δεν δύναται να προσαρτηθή περαιτέρω εις τούτο έτερον ρυμουλκόμενον, να συγκροτηθή νέος συνδυασμός οχημάτων, ως και να κατατμηθή αυτός. 2.Δια των κατά την προηγουμένην παράγραφον χαρακτηριζομένων ως ανεξαρτήτων κυκλοφοριακών μονάδων ρυμουλκών οχημάτων και εφοδιασμένων δι’ ιδίας αδείας κυκλοφορίας, επιτρέπεται η έλξη: α)Μόνον του ρυμουλκουμένου οχήματος του ανήκοντος εις τον κάτοχον του ρυμουλκού. β)Αλλοδαπών ρυμουλκουμένων, κατά τα ειδικώτερον οριζόμενα δια της υπ’ αριθ. Φ274/18684/ 792/28.5.80 αποφάσεως του Υπουργού Συγκοινωνιών «περί καθορισμού λεπτομερειών δια την έλξιν αλλοδαπών ρυμουλκουμένων ή ημιρυμουλκουμένων οδικών οχημάτων δι’ ημεδαπών ρυμουλκών τοιούτων δημοσίας χρήσεως» (ΦΕΚ 512/Β/1980). (Αντί για τις σελ. 242,885(γ)-242,890(β) Σελ. 242,885(δ) Τεύχος -Σελ.  Φορτηγά αυτοκίνητα 21.Ε.δ.138-141 3.Δια την συγκρότησιν συρμού (συνδυασμός  ρυμουλκού και ρυμουλκουμένου) απαιτείται όπως πληρούνται οι όροι και οι προϋποθέσεις, οι οποίες ορίζονται   εις  τον  Κώδικα  Οδικής  Κυκλοφορίας (ΚΟΚ) και εις την υπ’ αριθ. 16823/15.5.78 απόφαση του Υπουργού Συγκοινωνιών «περί καθορισμού των τεχνικών όρων και προϋποθέσεων συνδέσεως αυτοκινήτων οχημάτων με ρυμουλκούμενα ή ημιρυμουλκούμενα για την ζεύξη και ασφαλή κυκλοφορία ρυμουλκών και ρυμουλκουμένων οχημάτων» (ΦΕΚ 524/Β/1978). 